96 [12] 



da se sve te nesuglasice o trijadičkim tvorevinama istočnih Alpa 

 i sve te raznolikosti nemaju svoditi na stratigrafijske već na 

 tektonske momente. 



Da li hallstatski i solni pokrov spadaju zajedno ili ih valja 

 odijeliti, danas je još prijeporno, ali je ipak vjerojatnije, da oni 

 čine posebne pokrove. Najviši pokrov Dachsteina pokazuje 

 već veliku srodnost sa južno-alpinskim razvitkom osobito u 

 Dachsteinkalku, Hierlatz naslagama, titonu i hipuritnim va- 

 pnencima. 



Dok ostali geolozi danas s E. Suessom ponajviše oštro 

 luče Dinaride od Alpa, veli E. Haug: „On est conduit des lors 

 ä placer les racines de la nappe de Baviere et, par consequent, 

 Celles de toutes les Alpes calcaires septentrionales dans les Dina- 

 rides, ou bien ä n'accorder ä la Separation des Alpes pro- 

 prement dites et des Dinarides qu'une valeur secondaire". 



Na raznim ekskurzijama imao sam prilike u istočnim i 

 zapadnim Alpama proučavati modernu geologijsku tektoniku, pa 

 mi je dobro poznato, kako se je i geologu teško uputiti u te 

 vrlo komplicirane odnose, pa ću se zato zadovoljiti samo s 

 ovom skicom, koja će nam poslužiti za razumijevanje daljih 

 izvoda. 



Dok su u istočnim i zapadnim Alpama premaknuća upra- 

 vljena na sjever i sjeverozapad, to su ona u južnim Alpama 

 okrenuta na jug. 



Termier je držao, kad je ispitivao tektoniku Alpa, da su 

 i južne Alpe samo jedan veliki pokrov i to najviši pokrov, 

 koji je prešao preko istočnih Alpa, a u svojoj sintezi alpinske 

 tektonike nazvao je Dinaride „traineau ecrasseur" i držao, da 

 su južne Alpe, koje su nekada cijele istočne Alpe pokrivale, 

 na ovim mjestima odstranjene, denudirane. Termier je tim dao 

 južnim Alpama vrlo važnu tektonsku ulogu, kao da su one pri- 

 tiskom svojih pokrova prouzrokovale premaknuća sjevernih Alpa 

 na sjever, a otpor, koji su im pružale istočne Alpe, da je uslijed 

 elasticiteta prouzrokovao u južnim Alpama premaknuća na jug. 



Ako je ovdje Termier dao i malo odviše maha svojoj 

 jakoj fantaziji, mi danas ipak znamo, da su bez sumnje Dina- 

 ride premaknute na istočne Alpe, ako i ne u tako velikoj mjeri, 

 niti je njihova tektonska uloga tako velika, kako si je to Ter- 

 mier zamišljao. 



